PATVIRTINTA

Šiaulių Zoknių progimnazijos direktoriaus

2022 m. rugpjūčio 31 d. įsakymu Nr.1-

**ŠIAULIŲ ZOKNIŲ PROGIMNAZIJOS INFORMACINIŲ TECHNOLOGIJŲ SPECIALISTO PAREIGYBĖS** **APRAŠYMAS**

**I SKYRIUS**

**BENDROJI** **DALIS**

1. Informacinių technologijų specialisto pareigybė priskiriama specialistų grupei.

2. Pareigybės lygis: B.

3. Pareigybės paskirtis: planuoti, kurti, rašyti, išbandyti, tobulinti informacinių technologijų sistemas, aparatinę įrangą, programinę įrangą ir panašias koncepcijas, skirtas praktiniams tikslams, ir konsultuoti šiais klausimais

4. Informacinių technologijų specialistas pavaldus direktoriaus pavaduotojui ūkio reikalams.

**II SKYRIUS**

 **SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Informacinių technologijų specialisto kvalifikacijai keliami reikalavimai: aukštasis arba aukštesnysis išsilavinimas.

6. Informacinių technologijų specialistas turi žinoti ir išmanyti:

6.1. mokėti dirbti su operacinėmis sistemomis ir progimnazijoje taikomomis programomis;

6.2. žinoti darbo su kompiuteriu norminius teisės aktus, technines sąlygas, kompiuterių priežiūros taisykles;

6.3. išmanyti Lietuvos Respublikos įstatymus, Lietuvos Respublikos Vyriausybės nutarimus, kitus teisės aktus, reglamentuojančius informacinių technologijų diegimą ir panaudojimą;

7. Informacinių technologijų specialistas privalo vadovautis:

7.1. Lietuvos Respublikos įstatymais ir poįstatyminiais aktais;

7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

7.3. darbo tvarkos taisyklėmis;

7.4. darbo sutartimi;

7.5. šiuo pareigybės aprašymu;

7.6. kitais progimnazijos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

8. Informacinių technologijų specialisto funkcijos:

8.1. administruoja progimnazijos elektroninį dienyną;

8.2. tvarko progimnazijos internetinę svetainę;

8.3. rengia ir teikia duomenis elektroninių mokinių pažymėjimų išdavimui;

8.4. prižiūri progimnazijos personalinius kompiuterius;

8.5. rūpinasi progimnazijos kompiuterių tinklu, jo atnaujinimu, siūlo kompiuterinės bazės atnaujinimo planus;

8.6. įdiegia kompiuterines programas, kurios leistų mokytojams patiems dirbti su klase, naudojant technologijas;

8.7. parengia kompiuterines klases standartizuotiems testams ar kitiems progimnazijos, miesto renginiams;

8.8. paruošia reikiamą įrangą progimnazijos renginiams;

8.9. talkina mokytojams pamokų ir renginių metu naudojant kompiuterius ir kitą techniką, derinasi su progimnazijos direktoriumi dėl jų užsakymų;

8.10. kaupia informacinę medžiagą kompiuterinės, programinės įrangos panaudojimo klausimais;

8.11. konsultuoja progimnazijos darbuotojus, dirbančius su kompiuterine ir programine įranga;

8.12. tvarko progimnazijos kompiuterines programas;

8.13. vykdo direktoriaus nurodymus kompiuterizacijos, sisteminės ir programinės įrangos panaudojimo klausimais;

8.14. vykdo kitus progimnazijos direktoriaus nenuolatinio pobūdžio pavedimus, susijusius su šia pareigybe bei kitomis progimnazijai deleguotomis funkcijomis.

**IV SKYRIUS**

**MOKINIŲ SAUGUMO UŽTIKRINIMAS**

9. Informacinių technologijų specialistas, įtaręs ar pastebėjęs žodines, fizines, socialines patyčias, patyčias kibernetinėje erdvėje bei smurtą, nedelsdamas įsikiša ir nutraukia bet kokius tokį įtarimą keliančius veiksmus ir toliau vadovaujasi progimnazijos nustatyta tvarka.

10. Informacinių technologijų specialistas nedelsiant informuoja progimnazijos direktorių, pagalbos specialistus, pastebėjus ar įtarus mokinį esant apsvaigus nuo psichotropinių ar kitų psichiką veikiančių medžiagų.

**V SKYRIUS**

**ŠIAS** **PAREIGAS** **EINANČIO** **DARBUOTOJO TEISĖS**

11. Informacinių technologijų specialistas turi teisę:

11.1. gauti iš mokyklos administracijos dokumentus ir informaciją, reikalingą jo darbinei veiklai vykdyti;

11.2. reikalauti, kad darbdavys sudarytų tinkamas darbo sąlygas pareigoms atlikti;

11.3. dalyvauti kvalifikacijos tobulinimo renginiuose.

12. Informacinių technologijų specialistas gali turėti kitų pareigų ir teisių, nustatytų Lietuvos Respublikos darbo kodekse ir kituose teisės aktuose.

**VI SKYRIUS**

**ŠIAS** **PAREIGAS** **EINANČIO** **DARBUOTOJO** **ATSAKOMYBĖ**

13. Informacinių technologijų specialistas atsako už:

13.1. jam patikėto materialiojo turto saugumą ir atlygina atsiradusią žalą dėl jo netinkamo pareigų vykdymo;

13.2. netinkamą pareigų vykdymą, dėl ko buvo sugadinta/sunaikinta kompiuterių įranga;

13.3. neoperatyvų administracijos ir gelbėjimo tarnybų informavimą dėl pastebėto įsilaužimo, vagystės, pastebėtų tyčinių gedimų ir kt.;

13.4. priešgaisrinės saugos režimo nesilaikymą, dėl ko galėjo kilti arba kilo gaisras;

13.5. kompiuterių įrangos naudojimą asmeninėms reikmėms.

14. Informacinių technologijų specialistas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Žemiau pasirašę asmenys pasirašydami patvirtina, kad susipažino su Šiaulių Zoknių

progimnazijos informacinių technologijų specialisto pareigybės aprašymu

|  |  |  |
| --- | --- | --- |
|  |  |  |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_